

PROJEKTS uz 14.08.2024.

vēlamais datums izskatīšanai: Attīstības komitejā 14.08.2024.

domē: 29.08.2024.

sagatavotājs: Miķelis Cinis

ziņotājs: Miķelis Cinis

LĒMUMS

Ādažos, Ādažu novadā

2024. gada 29. augustā **Nr.**«DOKREGNUMURS»

**Par detālplānojuma apstiprināšanu īpašumam Iļķenes ceļš 17, Iļķenē**

Ādažu novada pašvaldības dome izskatīja SIA “MC Risinājumi” (reģ.nr.: 40103854865, juridiskā adrese: Tālivalža iela 2 - 2, Rīga, Latvija, LV-1006, e-pasts: [sanita.skele@mercentrs.lv](mailto:sanita.skele@mercentrs.lv)) 30.06.2024. iesniegumu (reģistrēts 01.07.2024. ar Nr. ĀNP/1-11-1/24/3436) ar lūgumu izskatīt un apstiprināt detālplānojumu nekustamā īpašuma “Iļķenes ceļš 17” (kadastra Nr. 8044 006 0132), zemes vienībai "Iļķenes ceļš 17", Iļķenē, Ādažu pag., Ādažu nov., ar kadastra apzīmējumu 8044 006 0013 (turpmāk – Detālplānojums).

Izvērtējot ar iesniegumu saistītos apstākļus, tika konstatēts:

1. Detālplānojuma izstrāde tika uzsākta saskaņā ar Ādažu novada pašvaldības domes 28.06.2023. lēmumu Nr.216 “Par detālplānojuma izstrādes uzsākšanu nekustamajā īpašumā Iļķenes ceļš 17”;
2. Detālplānojuma publiskā apspriešana tika veikta saskaņā ar Ādažu novada pašvaldības domes 25.04.2024. lēmumu Nr.154 “Par detālplānojuma īpašumam “Iļķenes ceļš 17”, Iļķenē nodošanu publiskajai apspriešanai” no 08.05.2024. – 04.06.2024.;
3. saskaņā ar Detālplānojuma izstrādes vadītāja 01.08.2024. ziņojumu Detālplānojumā pēc publiskās apspriešanas veikti redakcionālie papildinājumi/precizējumi, kas neskar citu personu tiesiskās intereses un to rezultātā netiek mainīti Detālplānojuma projekta pamatrisinājumi, ņemot vērā minēto Detālplānojuma pilnveidošana vai noraidīšana nav nepieciešama un tas virzāms apstiprināšanai;
4. Teritorijas attīstības plānošanas likuma 12.panta pirmā daļa noteic, ka vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus, detālplānojumus un tematiskos plānojumus;
5. Teritorijas attīstības plānošanas likuma 29. pants, cita starpā, noteic, ka vietējā pašvaldība detālplānojumu apstiprina ar vispārīgo administratīvo aktu, attiecinot to uz zemes vienību, un tas stājas spēkā pēc paziņošanas un to, ka vispārīgo administratīvo aktu, ar kuru apstiprināts detālplānojums, vietējā pašvaldība nosūta publicēšanai oficiālajā izdevumā "Latvijas Vēstnesis", izmantojot teritorijas attīstības plānošanas informācijas sistēmu un ietverot šajā administratīvajā aktā hipersaiti ar unikālo identifikatoru uz ģeoportālā pieejamo apstiprinātā detālplānojuma interaktīvo grafisko daļu, kas ir šā administratīvā akta neatņemama sastāvdaļa;
6. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punkts noteic, ka visus pašvaldības lēmumus, kas saistīti ar plānošanas dokumentu izstrādi un apstiprināšanu, pašvaldība piecu darbdienu laikā pēc to spēkā stāšanās ievieto sistēmā, pašvaldības tīmekļa vietnē, kā arī nodrošina informācijas pieejamību citos sabiedrībai pieejamos veidos;
7. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 119.punkts noteic, ka  pašvaldība četru nedēļu laikā pēc šo noteikumu [118.](https://likumi.lv/ta/id/269842#p118) punktā minēto dokumentu saņemšanas pieņem vienu no šādiem lēmumiem: 119.1. par detālplānojuma projekta apstiprināšanu un vispārīgā administratīvā akta izdošanu, kuram pievienots administratīvais līgums par detālplānojuma īstenošanu; 119.2. par detālplānojuma projekta pilnveidošanu vai jaunas redakcijas izstrādi, norādot lēmuma pamatojumu; 119.3. par atteikumu apstiprināt detālplānojumu, norādot lēmuma pamatojumu;
8. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 124.punkts noteic, ka pašvaldības tīmekļa vietnē nodrošina saiti uz attiecīgo plānošanas dokumentu Ģeoportālā un saiti uz oficiālo publikāciju oficiālajā izdevumā "Latvijas Vēstnesis", kā arī izziņo citos sabiedrībai pieejamos veidos;
9. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 125.punkts noteic, ka  detālplānojuma ierosinātājam un detālplānojuma teritorijā ietilpstošo nekustamo īpašumu īpašniekiem (tiesiskajiem valdītājiem) vispārīgo administratīvo aktu par detālplānojuma apstiprināšanu paziņo Administratīvā procesa likumā noteiktajā kārtībā,

pamatojoties uz iepriekš minēto un Teritorijas attīstības plānošanas likuma 12.panta pirmo daļu un 29. pantu, Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punktu, 119.punktu 124.punktu un 125.punktu, Detālplānojuma izstrādes vadītāja 01.08.2024. ziņojumu, kā arī ņemot vērā domes Attīstības komitejas 14.08.2024. atzinumu, Ādažu novada pašvaldības dome

**NOLEMJ:**

1. Ņemot vērā publiskās apspriešanas rezultātus, apstiprināt detālplānojumu nekustamā īpašuma “Iļķenes ceļš 17”, (kadastra Nr. 8044 006 0132), zemes vienībai "Iļķenes ceļš 17", Iļķenē, Ādažu pag., Ādažu nov., ar kadastra apzīmējumu 8044 006 0013. Hipersaite     uz     apstiprinātā detālplānojuma redakciju Ģeoportālā: <https://geolatvija.lv/geo/tapis?documents=open#document_27798>.
2. Noteikt, ka detālplānojums īstenojams pa kārtām atbilstoši detālplānojuma projektā ietvertajai detālplānojuma īstenošanas kārtībai.
3. Noslēgt administratīvo līgumu (5.pielikums) par Detālplānojuma īstenošanu pēc šī lēmuma pārsūdzēšanas termiņa beigām.
4. Noteikt, ka detālplānojuma īstenošanas gaitā jāveic nepieciešamie pasākumi plānojamo teritoriju apkalpojošo ceļu uzlabošanai un detālplānojuma īstenošanas gaitā bojātā ceļu seguma atjaunošanai.
5. Lēmumu piecu darba dienu laikā pēc tā stāšanās spēkā ievietot Teritorijas attīstības plānošanas informācijas sistēmā, publicēt informatīvajā izdevumā „Ādažu Novada Vēstis” un Ādažu novada tīmekļa vietnē [www.adazunovads.lv](http://www.adazunovads.lv), nodrošinot saiti uz attiecīgo plānošanas dokumentu Ģeoportālā un saiti uz oficiālo publikāciju oficiālajā izdevumā "Latvijas Vēstnesis".
6. Par lēmuma izpildi atbild pašvaldības Centrālās pārvaldes Teritorijas plānošanas nodaļa.
7. Pašvaldības izpilddirektora vietniecei veikt šī lēmuma izpildes kontroli.
8. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Paskaidrojuma raksts uz 23 lp.
2. Grafiskā daļa uz 6 lp.
3. Teritorijas izmantošanas un apbūves nosacījumi un realizācijas kārtība uz 10 lp.
4. Pārskats par detālplānojuma izstrādi uz 49 lp.
5. Administratīvā līguma projekts par detālplānojuma īstenošanu uz 4 lp.
6. Detālplānojuma izstrādes vadītāja ziņojums uz 1 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

TPN:@

Iesn.:@

Īpašnieks: UR property SIA @ ugis.rengarts@lexmagnus.lv

IDRV:@

Miķelis Cinis, 26247571